section_heading: Životopis
paragraph_text: Nakon završene osnovne glazbene škole, upisuje se na Praški konzervatorij na smjer flaute. Nakon šest godina obrazovanja na konzervatoriju, upisuje se na Glazbenu akademiju u Pragu. Diplomiravši na smjeru flaute 1981., upisuje smjer dirigenta na Akademiji. Iako je dirigiranje diplomirao 1987., već 1985. započeo je svoju dirigentsku karijeru.<ref>  Prvo je radio kao pomoćnik umjetničkog voditelja opere Zdenek Košlera u Češkom narodnom kazalištu u Pragu te kao dirigent komorne opere u Pragu. Kasnije postaje dirigent Brnske filharmonije i Slovačkog simfonijskog orkestra u Žilini. Trenutno je dirigent i voditelj Brnske filharmonije i umjetnički voditelj Državne opere u Pragu. Snimio je desetak CD-ova s vježbama iz dirigiranja, koje je izdala diskografska kuća Supraphon. Profesor je na smjeru dirigiranja na Glazbenoj akademiji u Pragu.